সুহ্ম রাজ্য
সুহ্ম ছিল বাংলা অঞ্চলে অবস্থিত একটি প্রাচীন ভারতীয় রাজ্য। বর্তমান পশ্চিমবঙ্গ রাজ্যের বৃহত্তর মেদিনীপুর, হাওড়া এবং হুগলি জেলার অংশবিশেষ নিয়ে সুহ্ম রাজ্য গঠিত ছিল। এই রাজ্যের রাজধানী ছিল তাম্রলিপ্ত, যা বর্তমানে পশ্চিমবঙ্গের পূর্ব মেদিনীপুর জেলায় অবস্থিত। এই রাজ্য এবং তার প্রতিবেশী রাজ্যগুলো প্রসঙ্গে প্রাচীন ভারতীয় মহাকাব্য মহাভারতে উল্লেখ করা হয়েছে, যা বর্তমানে বাংলাদেশে এবং ভারতে অবস্থিত।